SEÑOR ALCALDE.-Luis Toxo Ramallo | Contraposición. República de las Ideas\n← EL VIEJO CUENTO DEL LOBO.-Rosario Ajamil Sánchez\nLOITARMOS CONTRA O YIHADISMO.-Xoán Antón Pérez-Lema (*) →\nEstimado Sr. Alcalde das terras do Apóstolo: moito me folgo e mais participo da explosión de alegría popular nas rúas, debido ao tan desexado cambio político que se produxo no noso País. Escríbolle porque teño unhas dubidas que me preocupan e quixera darlle a miña opinión, (impulsada pola súa insistente chamada a necesaria participación dos cidadáns), e por se vostede estimara tela en conta. Non sei se coñece aquilo de que: “as eleccións volven soberbios aos que as gañan, e rancorosos aos que as perden”.\nBen sei que vostede é unha persoa ecuánime, humilde, e con moita vontade de servizo. Tamén sei que a oposición falou de lealdade, de cooperación e colaboración nos asuntos importantes para a cidade.\nPero como coñezo un chisco a natureza humana e mais a política, teño os meus temores que lle explico de onde proceden.\nVostede Sr Alcalde fixo moito fincapé durante toda a campaña, e antes tamén, do rexeitamento a todo comportamento persoal inadecuado, a falla de transparencia, e sobre todo, as imputacións xudiciais, das que dixo mais de mil veces: “terán unha consecuencia inmediata, a dimisión do imputado”!.\nAgora vai ter que cumprir o seu programa e dar resposta a moitas urxencias e asuntos importantes que ten tan comprometidos ca cidadanía.\nCoido eu, que calquera actuación do seu goberno que ofreza a mínima dubida nos aspectos formais, ou de procedemento legal e interpretativo, poderá ter serias consecuencias xudiciais, sempre ca oposición, ou calquera cidadán, se lle dea por denunciar nun xulgado o que considere pouco axustado a lei, asunto este que ademais están na súa obriga facer.\nVostede sabe Sr. Alcalde neste sentido, cos xuíces, garantes do cumprimento da legalidade, a menor sospeita, abren dilixencias e imputan, se o consideran necesario para investigar o acontecido, a calquera alcalde ou concelleiro.\nNesas circunstancias, e atendendo as súas manifestacións, e sobre todo a súa palabra, non quedara outra que dimitir ou facer dimitir aos imputados por simple coherencia política.\nA conclusión temerosa a que chego é : A partires de agora ou ten vostede un extraordinario equipo técnico-xuridico que lle prepare polo miúdo os asuntos municipais, ou terá problemas derivados sobre todo do seu afán por atender as urxencias e os asuntos importantes da cidade.\nTome, Sr. Alcalde, xa que logo con calma estes catro anos, porque as eleccións non se gañan por facer moitas cousas, senón por facer poucas pero ben, polo tanto apresúrese pouco a pouco; faga discursos prudentes, porque o importante non é o que faga, senón saber falar do que teña feito; asista a tódolos actos sociais populares que poida co seu mellor sorriso, pero procure non comer fora da súa casa; non fale por telefono de asuntos importantes, porque é preferible facelo en directo cos interlocutores, ademais debera organizalo diante de un par de funcionarios que poidan dar fe, chegado o caso, do falado; bórrese de tódalas redes sociais porque non son nada de fiar; procure non facer amigos entre os poderosos, os grandes empresarios,os financeiros, e os construtores, porque nunca o consideraran a vostede mais que un instrumento dos seus intereses; non participe nin directa nin indirectamente de ningunha contratación, e decrete que sexa asinado o informe final da mesma por varios técnicos de xeito claro e contundente; teña moito coidado cas licencias de obra, esixa que se axusten estritamente o planeamento, apróbeas a seren posible por unanimidade nos plenos e asinadas co informe dos técnicos correspondentes; viaxe pouco fora da cidade e sempre moi xustificadamente; póñase unha retribución semellante ao seu soldo profesional, sempre por baixo do que gañan os funcionarios mellor pagados do concello, porque aínda que isto é unha parvada sen lóxica algunha, é unha parvada gustosa en tempos de crise.\nE sobre todo encoméndese a Santa Rita, que ten moita man para causas imposibles, se vostede é crente, ou ao azar cuántico, se non o é.\nAínda así, e a pesares de todo o devandito, entendo ca súa supervivencia como alcalde é unha cuestión de sorte e tempo, que naturalmente lle desexo …\nAtentamente ca miña admiración, lle saúda…


A Xunta e a Fundación Once únense para favorecer a accesibilidade universal no Camiño de Santiago | Noticias Vigo\nA Xunta e a Fundación Once únense para favorecer a accesibilidade universal no Camiño de Santiago\nNo marco deste proxecto, implementarase unha solución dixital para que persoas invidentes ou con problemas de visión poidan percorrer as etapas do Camiño Francés\nPublicado por Noticias Vigo o día 03/01/2019 na sección de Turismo\nO conselleiro de Cultura e Turismo, Román Rodríguez, asinou esta mañá un convenio de colaboración co vicepresidente executivo da Fundación ONCE, Alberto Durán, para a cooperación e inclusión social de persoas con discapacidade co obxectivo de desenvolver a accesibilidade universal no Camiño de Santiago a través do proxecto Camino de Santiago: tu compañero del Camino. “Queremos que o Camiño de Santiago sexa unha experiencia inclusiva; que calquera persoa poida sentirse peregrino, adentrarse nas súas etapas e durmir nos seus albergues”, afirmou o conselleiro.\nEste proxecto aplicarase no Camiño Francés ao longo do seu percorrido por España e Galicia é a primeira comunidade autónoma que asina este convenio.\nAsí, no marco deste acordo, implementarase unha solución dixital para mellorar a accesibilidade do percorrido para persoas invidentes ou con problemas de visión, a partir da dixitalización precisa dos percorridos asociados a cada unha das etapas do Camiño, a xeración de contidos dixitais accesibles asociados aos seus puntos de interese e a integración de ditos contidos dixitais cunha aplicación accesible de guiado sensorial. A finalidade deste traballo é que os usuarios dispoñan dunha aplicación móbil accesible capaz de guialos utilizando a información dixital dos percorridos, xerados con alta calidade e precisión, e ofrecerlles unha audiodescrición accesible dos puntos de interese para facilitarlles o desprazamento e a interacción cos elementos do entorno.\nAdemais, desenvolverase unha versión accesible da aplicación do Instituto Geográfico Nacional do Camiño de Santiago para facilitar a empregabilidade e acceso de todas as persoas á información sobre certos recursos turísticos, así como un xestor de contidos web que permita a xestión da información turística proporcionada e a adición de novos recursos.\nEste acordo, forma parte dun proxecto global da Fundación ONCE para o que destina máis de 300.000 euros e no que a Xunta aporta 24.200 euros. Así mesmo, enmárcase no Plan Director do Camiño de Santiago que identifica entre os retos da peregrinación xacobea a mellora da acollida ao peregrino para asegurar a satisfacción das súas necesidades a mellora da accesibilidade.\nO titular do departamento autonómico agradeceu á Fundación ONCE a súa colaboración, destacando que “xuntos, derrubamos barreiras en favor da integración e facilitamos o acceso e a estancia a todos os peregrinos”.\nPola súa banda, o vicepresidente executivo de Fundación ONCE destacou a importancia de promover a accesibilidade universal no ámbito turístico e cultural, “un esforzo necesario para o desenvolvemento pleno das persoas con discapacidade e para a súa inserción real e efectiva na sociedade”, apuntou Alberto Durán.\nReferentes do turismo inclusivo\nO Plan de accesibilidade turística da Xunta de Galicia dedica un apartado específico ao Camiño de Santiago con sete liñas estratéxicas que se suman as catro coas que conta en xeral o destino Galicia. O documento proporciona ao destino e ao sector turístico galego o soporte e as ferramentas adecuadas para avanzar en cuestións de accesibilidade universal. Ademais das medidas físicas postas en marcha, no plan proponse deseñar produtos e rutas de turismo accesible, impulsar campañas de sensibilización para lograr a complicidade da sociedade e do sector, entre cuxos profesionais se promoverá a formación en lexislación sobre accesibilidade e atención ao cliente con diversidade funcional e necesidades diversas.\nCómpre destacar que a Xunta, en colaboración coa ONCE, leva instaladas máis de 1.600 placas e atrís que dispoñen de altorrelevos, braille e pictogramas, entre outras características, para que calquera peregrino poda guiarse de xeito independente polo interior e exterior dos albergues. Estes elementos instaláronse en todas as estancias: habitacións, aseos, duchas, cociña, comedores, salas comúns, tendais, zonas de paso restrinxido…\nAsí mesmo, baixo a marca Descubre o teu propio Camiño, o Camiño Francés ofrece a posibilidade de que peregrinos en cadeira de rodas poidan contratar un servizo para facer diversas etapas en Galicia e León. Esta iniciativa é resultado do proxecto europeo Saber Universal no que participa a Xunta e que se desenvolve no principal itinerario xacobeo e no camiño de San Benedito de Italia. En total, habilitáronse cinco paquetes para persoas con discapacidade visual, mobilidade reducida e público senior. No caso de Galicia, a viaxe vai dirixida a grupos mixtos, compostos por dúas persoas en cadeira de rodas que peregrinarán con handbikes eléctricas e híbridas, que adaptarán ao seu ritmo a peregrinación e irá acompañados de dúas ou tres persoas en bicicleta. Poderán sentir así a emoción final do Camiño de Santiago, cubrindo etapas entre León e Santiago de Compostela, con aloxamento en hoteis de tres estrelas, hostais e albergues accesibles.\nA Xunta de Galicia e a Fundación ONCE avanzan na…\nA Xunta e a ONCE presentan dous cupóns dedicados ao…\nO PP rexeita, por “separatista”, a enerxía como…\nFundación Mutua de Propietarios y Fundación ONCE…


As couves de Bruxelas ou coias de Bruxelas (do Grupo Gemmifera de Brassica oleracea; o seu nome científico é Brassica oleracea var. gemmifera) é un grupo cultivar (sobre todo en inverno) das coles caracterizado polo seu pequeno diámetro (xeralmente de 2.5–4 cm de diámetro) que se asemella a repolos miúdos. O nome débese ao seu lugar orixinario de cultivo, non por mor a que sexan sonadas na vila de Bruxelas. É coñecida polo seu alto contido en Vitamina A e C e ácido fólico.\nPara outras páxinas con títulos homónimos véxase: Pomba (homónimos), Columba (homónimos).Columba ou Pomba, é unha pequena constelación xusto ó sur de Canis Major e Lepus. Foi sacada da constelación Canis Major por Augustin Royer, en 1679.\nNa mitoloxía grega, Eos (do grego Ἠώς, ou Ἕως), "amencer", é unha dos titáns e a deusa da alborada, que sae cada mañá do seu fogar na beira do Océano para anunciar ó seu irmán Helios, o Sol.\nEos era filla de Hiperión e Tea (ou Palas e Estixia) e irmá de Helios e Selene (a Lúa), «que brilla sobre todos os que están na Terra e sobre os immortais deuses que viven no amplo ceo», en verbas de Hesíodo (Teogonía 371-374).\nA adoración da alborada como deusa foi herdada dos tempos indoeuropeos. O seu equivalente na mitoloxía romana era Aurora («Eos» é un conato do latín «Aurora» e do sánscrito (védico) Ushás ‘Aurora’, sánscrito Uṣánas ‘estela da alba, Venus’), e na mitoloxía etrusca Thesan. A alborada asociouse na relixión romana con Matuta, máis tarde coñecida como Mater Matuta e tamén asociada cos portos marítimos.\nTiña un templo no Foro Boario. O 11 de xuño celébrase a Matralia neste templo na honra de Mater Matuta.\nNappa (ナッパ) é un personaxe de ficción no manga e anime Dragon Ball. O seu nome provén dunha deformación do xaponés 菜っ葉 (Nappa, Col chinesa).


Persoas con enfermidade mental no cumio da celebridade – Observatorio Cidadán de Comunicación\nPersoas con enfermidade mental no cumio da celebridade\nLaura Casal Tizado – S1A5\nA sociedade tende a pensar, erroneamente, que as persoas con enfermidade mental son incapaces, antisociais, raras e non poden vivir en normalidade. A realidade é ben distinta, pois son persoas coma outra calquera, que coa atención sociosanitaria adecuada poden convivir en total normalidade e exercer unha vida sa en sociedade. Os medios de comunicación perpetúan estes estereotipos día a día cando nos falan das persoas que teñen este tipo de enfermidades como persoas que non se relacionan, que son violentas ou totalmente dependentes.\nPara demostrar a perfecta vida normal que pode levar a cabo unha persoa que ten unha enfermidade mental, podemos botar man á longa lista de persoas célebres que teñen recoñecido sufrir unha enfermidade mental e, aínda así, teñen triunfado nas súas carreiras, saltando por enriba dos muros que lles impón a sociedade.\nImaxe Richard Avedon\nActriz de cine, cantante, modelo… Unha das mulleres máis desexadas da historia, e tamén das máis intelixentes (contaba cun coeficiente intelectual de 165, superior ao de Eintein e Stephen Hawking), tiña un trastorno límite da personalidade. Afectaba á súa vida persoal, pero tamén á súa carreira, pois debido ás súas flutuacións de ánimo, tiñan que suspender e continuar constantemente os ensaios e gravacións das súas películas. Nembargantes, podemos dicir con tranquilidade que Monroe chegou ao cume da súa carreira, e hoxe en día recordámola como unha das figuras esenciais da historia.\nO que podemos ler sobre Marilyn e o TLP nos medios de comunicación é moi pouco, e o que lemos está completamente descontextualizado, atribuíndo a esta enfermidade a súa suposta conducta promiscua, inestable, suicida e o consumo de drogas; sempre especulando sobre todos estes feitos.\nImaxe National Enquirer\nActriz, modelo, dobradora, directora, guionista… Combinou o seu traballo artístico amplamente recoñecido (mesmo cun Oscar a mellor actriz e varios Globos de Ouro), co traballo humanitario. Igual que Monroe, ten un trastorno límite da personalidade, que lle provocou relacións inestables, desordes alimenticios e incluso autolesións.\nOs medios, e máis concretamente a prensa rosa, constantemente comentan se sube ou baixa de peso , exercendo un acoso total sobre a actriz, e especulando sobre todo tipo de teorías (incluíndo incluso o consumo de drogas como a heroína) e chegando a ser acusados de retocar as fotos para que semelle que está máis delgada aínda. Isto pode acentuar o problema, pois para unha persoa que sufre un trastorno alimenticio, que os medios e a sociedade se dediquen continuamente a comentar a súa imaxe física, é unha lacra a maiores.\nImaxe extraída do xornal ABC\nA case un ano da súa morte, podemos recordalo como un grande matemático, que foi recoñecido por recibir o Premio Nobel de Economía en 1994 polas súas achegas á teoría de xogos e os procesos de negociación.\nNash tivo esquizofrenia e na década dos cincuenta comezou a ter delirios sobre supostas conspiracións e mensaxes cifradas, e comezou a ver espías que o seguían, ata o punto de chegar a pedir asilo político en Europa. Nash declarou que grazas ao paso do tempo, logrou saír desta situación. En 2001 estrease “Unha mente marabillosa”, unha película sobre a súa vida, centrada na súa esquizofrenia.\nA raíz da morte de Nash nun accidente de tráfico, moitos medios fixeron mención da súa enfermidade mental, e moitos, de maneira incluso desprezativa. ABC lúcese titulando o 25 de maio de 2015 “La vida poco <<maravillosa>> de John Nash, esquizofrénico y Premio Nobel de Economía”. Quen é Alejandro Carra (o xornalista autor da noticia) para xulgar canto de marabillosa foi a vida de Nash? Que se é antes, “esquizofrénico” ou Premio Nobel? Este señor chamaríalle sidosa a unha persoa seropositiva? No texto podemos ler comentarios como “su luz se apagó”, “su mente se había ido a un lugar del que sólo muy de vez en cuando regresaba”…\nImaxe promocional de “House MD”\nÉ coñecido polo seu papel do doutor Gregory House, polo que conseguiu un Globo de Ouro a mellor actor dramático dous anos consecutivos (2007 e 2008), pero tamén conta cunha faceta de humorista e mesmo cantante. A finais de 2007 detectáronlle unha depresión grave, na que influíu no afastamento da súa familia, que vivía en Reino Unido, mentres rodaba House en EEUU.\nNos casos de depresión, parece que os medios tratan o tema cunha maior delicadeza, pois sábese que é unha enfermidade moi común e seria. No caso de Laurie, os medios comentaban , en xeral, as súas declaracións precisas en relación aos motivos do seu estado, como a distancia coa súa familia e o exceso de horas de traballo, que lle facía ter todo o día a personaxe na cabeza, tratando o tema con respecto e coidado.\nRevisión do editor: 19/4/16 12:00\nRevisión do GTO: 19/4/16 13:30\nPublicación: 19/4/16 15:25\nM. Aneiros 19 Abril, 2016 20 Abril, 2016 CasalTizado,enfermidadesmentais,S1A,S1A5\n5 comentarios en “Persoas con enfermidade mental no cumio da celebridade”\n19 Abril, 2016 ás 8:22 pm\nLucía Casas Piñeiro – S1C5\nLaura, tal coma ti dis, o cliché que a nosa sociedade estableceu en torno aos enfermos mentais é unha farsa total. Unha farsa perpetuada polos medios de comunicación, os cales, lonxe de informar e culturizar aos ciudadáns sobre as falsedades que circulan sobre as enfermidades mentais, dedícanse a facer prensa rosa sobre o tema. O que non teñen en conta xamais é o dano irreparable que se pode exercer sobre estas persoas, xa que xamais deben sentirse excluidas da vida en sociedade: non hai motivos para eso.\nOpino que realmente fixeches unha selección moi interesante e necesaria para abrir os ollos de mentes ilustres que triunfaron nos seus campos. Adxunto un enlace que espero che resulte interesante sobre algúns pintores que sufrían enfermidades mentais e lograron alcanzar a cima, simplemente, sen engadir un “pese a” ou “debido a”. Simplemente por ser eles:\nRevision GBO: 20/04/2016 12:43\n20 Abril, 2016 ás 11:46 am\nxusto despois de publicar este post tivemos un círculo onte e, curiosamente, tocouse este tema.\nCarlos, o coordinador da asociación pro saúde mental Itínera, está convencido de que a campaña máis poderosa para concienciar da validez das persoas con enfermidades mentais, pasaría por que saísen todas as persoas famosas (políticxs, futbolistas, actores e actrices…) a dicir “si, teño unha enfermidade mental, e aquí estou, triunfei na vida”.\nEu creo que é certo. El poñía de comparación como se normalizou o tema da homosexualidade en televisión, cando, sobre todo presentadores (Jesús Vázquez, Jorge Javier Vázquez, Cantizano, Jordi González….) saíron do armario e empezaron a normalizar o colectivo.\n20 Abril, 2016 ás 12:27 am\nMoi interesante o teu artigo Laura. Desgraciadamente mostras a verdadeira realidade sobre o tratamento deste colectivo. As enfermedades mentais son difíciles de entender dende fóra, sen pasar polo sufrimiento daqueles que as padecen. Porén, os medios de comunicación teñen unha función formativa e poderían achegarnos a esta realidade a través dun tratamento verídico da información, dando voz e espazo aos enfermos e concienciando da súa situación. En lugar diso, acentúan a discriminación o cal ten como consecuencia que este colectivo non poida asentarse na sociedade con normalidade, a pesar de ser persoas coma calquera de nós.No caso da anorexia, como exemplificas co caso de Angelina Jolie, os medios teñen unha gran repercusión nela, xa que só buscan o maior grado de sensacionalismo posible, o que crea na sociedade unha imaxe errónea sobre a enfermidade. Mostran a anorexia como o desexo por ter un corpo de modelo como podemos ver nesta noticia:http://www.periodicoabc.mx/articulo/sufre-anorexia-por-tratar-de-ser-como-una-modelo. Cando a realidade e moi distinta, pero a penas podemos ver medios de comunicación que aborden esta enfermidade sen relacionala co mundo da moda ou dando voz aos afectados, explicando que o corpo delgado é a consecuencia física e non a causa como mal informan moitas noticias. Esta desinformación conduce a unha sociedade ignorante que dificulta a integración destas persoas. Polo tanto, o problema empeza e pode rematar nos medios de comunicación, teñen o poder suficiente para cambiar estas inxustizas.\nHora de revisión GBO: 20/4/16 1:00\nHora de publicación: 20/4/16 2:00\n20 Abril, 2016 ás 11:11 am\nIglesias Hervella, Kelly-S2B1\ndende logo felicítoche polo teu artigo, é un dos máis interesantes que lin.\nAdemais de porque moitos casos dos que mencionas eran para min descoñecidos (como o do célebre actor de House) o tratamento destes e as reflexións que realizas con eles son moi acertadas.\nCoincido tamén coa postura que Cristina mostrou no comentario anterior, e é que, os medios de comunicación teñen un papel imprescindible na sociedade. Considerados como o 4º poder, ás veces, chegan a persuadir e transmitir uns valores á sociedade que son incorrectos. E esta, moitas veces, acaba por crelos. Estoume a referir máis concretamente, ó caso dos transtornos alimenticios (anorexia, bulimia…). E é que, dende a voz de alguén que tivo contacto con eles dende moi preto podo dicir que é increíble como as imaxes de corpos “desexables” e os cánones de beleza que dende revistas e artigos como o que Cris aporta, poden xogar nas mentes dos afectados por este tipo de enfermidades.\nPor último, gustaríame engadir un exemplo máis á túa listaxe de celebridades.\nNon é outro que o da actriz Kirsten Dunst, coñecida por todos polo seu papel en Spider-Man. E é que, ela mesma decidiu contar ós medios o problema ó que se enfrontaba debido ás especulacións dos mesmos, que ligaban ó seu ingreso nun centro de rehabilitación de Utah ás drogas e ó alcohol.\nComo ben afirma neste artigo, nunca se debeu a isto.\nDeixo aquí o enlace, a súa lectura é realmente interesante e reflexa moito o exposto: http://www.emol.com/noticias/magazine/2008/05/28/306112/kirsten-dunst-aclara-que-problemas-de-depresion-la-llevaron-a-internarse.html\nRevisión da coordinadora: 20/04/2016 ás 14:06\n20 Abril, 2016 ás 12:14 pm\nContéstovos ás dúas porque os vosos comentarios van na mesma liña, acho.\nNon me asusta afirmar que os medios de comunicación son os grandes responsables das grandes taxas de trastornos alimenticios que hai na sociedade. Sobre todo a prensa rosa, pásase o día comentando se tal famosa ou tal outra subiron ou baixaron de peso, se teñen celulite ou unha doblez rara nunha nalga. Non me imaxino como será sentirse na pel dunha persoa acosada desa maneira polos medios, e como pode afectar iso á vida persoal.\nAtentas, porque o compañeiro Santiago está preparando un post sobre este tema (non o tema dos trastornos alimenticios en sí, pero si do acoso mediático sobre a imaxe das persoas). Pronto poderedes velo no blogue.\nAnterior Previous post: Primeiro Círculo Saúde Mental\nSeguinte Next post: II Círculo de aprendizaxe sobre a precariedade e a pobreza


Axenda de Marín: Acto: Inauguración "Exposición das Letras Galegas" e presentación "Coa lingua na terra"\nActo: Inauguración "Exposición das Letras Galegas" e presentación "Coa lingua na terra"\nDía: 16 de maio\nPara celebrarmos o Día das Letras Galegas deste ano 2014, a Asociación Queremos Galego Marín neste mes de maio organiza tres interesantes actividades ao redor da lingua e o mundo da ilustración.\n“Exposición das Letras Galegas”\nO venres 16 de maio, a partir das 19:30h no Museo Manuel Torres de Marín, terá lugar a inauguración da “Exposición das Letras Galegas”, un conxunto de 37 ilustracións elaboradas polo debuxante cuntiense Héitor Picallo nas que caricaturiza todas e todos os autores homenaxeados no Día das Letras Galegas. A mostra poderá visitarse no horario do Museo Manuel Torres desde o propio venres 16 até o venres 23 de maio.\nAs caricaturas coas que o ilustrador homenaxea as e os escritores homenaxeados no Día das Letras Galegas, desde Rosalía de Castro até Xosé María Diaz Castro, están feitas con recortes de xornais en galego, tintas chinesas, teas de tapizar, cortiza de sobreira, madeira de castiñeiro, madeira de cedro e, sobre todo, acuarela e augatinta.\nAlgunha destas caricaturas foron portada en xornais como Galicia Hoxe (caricatura de Lorenzo Varela e Lois Pereiro, nos anos 2005 e 2011 respectivamente), El Correo Gallego (caricatura de Valentín Paz Andrade e Roberto Vidal Bolaño, en 2012 e 2013 respectivamente), suplementos culturais do Diario de Pontevedra (caricatura de Xaquín Lorenzo no 2004).\n“Coa lingua na terra”\nCon posterioridade ao acto da inauguración da exposición, a asociación presentará no mesmo espazo o novo libro do propio Héitor Picallo, Coa lingua na terra.\nPublicada pola editorial Toxosoutos e prologada por Xosé María Lema Suárez, esta obra é unha escolma de artigos publicados en distintos medios de comunicación e na páxina web da Plataforma Prolingua e, xunto con outros textos inéditos, amosan o compromiso do autor coa defensa da lingua e cultura galegas. O libro inclúe, ademais dos artigos, outros retratos de escritores amigos e autores admirados por Picallo, feito que o converten nunha obra singular.\nO acto será presentado por Román Cerqueiro Landín, profesor de Lingua e contará coa presenza do autor e Clodio González en representación da Editorial Toxosoutos.\n“O bichero: menudo día”\nMalia os múltiples atrancos que existen hoxe en día para empregar o noso idioma, o galego é unha lingua viva e moderna da que nos sentir orgullosos xa que, alén da literatura, ocupa outros ámbitos como as artes plásticas, a música, o cine, o teatro, a publicidade, a banda deseñada e deseño gráfico.\nUn dos exemplos de como o galego chega e gusta a moita xente témolo co artista Luis Davila cuxo libro “O bichero, menudo día” presentará a nosa asociación o xoves 22 de maio a partir das 19:30h no museo Manuel Torres.


Crónica I Trofeo Teresa Herrera Infantil Feminino - Noticias, Equipos base | Basquet Coruña\nCrónica I Trofeo Teresa Herrera Infantil Feminino\nCO TRAXE DE "ULTRAHEROI"\n"Un pouco máis, un pouco máis\nVou matarme por chegar\nUn pouco máis, un pouco máis\nUn pouco máis e son o as".\n("Vou gañar". Miguel Bosé)\nCando as cousas poden saír ben, saen ben. Morto Murphy acabouse a rabia. Que mellor que o I Torneo Teresa Herrera Feminino para borrar as agujetas do sábado e pechar as feridas.\nNon tiñamos moi claro en condición de que acudiamos ao perfecto triangular organizado co malgaste humano habitual por parte do club Maristas, parabén. Habiámonos desnortado un pouco coa xornada da véspera así que acudimos expectantes ao primeiro partido mañanero contra as anfitrioas algo mermadas polas ausencias. Liquidado o primeiro escollo con rotacións constantes, enfrontámonos ao "Grupo A Junquera", de Vilagarcía. Aquí a cousa complicouse e acabamos perdendo de 4 puntos cun bo esforzo que nos axudou a enxugar ata 10 puntos de diferenza nalgún momento. Resultado esperanzador para a tarde, xa que se xoga a dobre volta.\nNada mellor que unha comida de equipo para pechar filas, mollamos os pés na praia e volta á faena. A tarde non nos fixo acusar o cansazo. Puideron as ganas e outra vez vitoria sobre Maristas, esta vez con todas as súas xogadoras, colocounos onde queriamos estar: por fin o encontro contra A Junquera, coas ideas máis claras e todo o esforzo na pista. Esta vez o partido foi noso tamén por 4 puntos, e a vitoria de Maristas sobre os visitantes deunos unha vitoria que nos permite soñar? o próximo?quen sabe.\nBÁSQUET CORUÑA: Laura Ibánez, Marta Maior, Inés Ferreiro, Sara Lara, Noelia Martínez, Adela Villar, Nuria Catoira, Candea Rodríguez, Martina Gutiérrez, Carolina Varela, Mayte Villca, Sara Fernández e Gabriela Biscaíño. Animaron ao equipo Sofía Cernadas e Inés Ferreiro.


Limón - Confetissimo - blogue para mulleres\n¿Sabes que lle pasa ao corpo cada vez que bebe té con limón? Quizais todos entendan que os limóns son bos para a saúde. Pero, créeme, non sabes tanto sobre estes sorprendentes froitos como pensas.\nO limón é unha planta híbrida do xénero de cítricos. Crese que os antepasados de todos os cítricos coñecidos hoxe en día son o citrón, o pomelo e a mandarina. O resto son híbridos resultantes da mestura entre estas especies e os seus "descendentes". Como creen os científicos, o limón é o "fillo" do citrón e da mandarina. Crese que a súa terra natal é a Meseta de Deccan no centro da India. Pero cando o primeiro limón apareceu no planeta, os científicos aínda non poden responder.\nAs primeiras imaxes de cítricos apareceron en mosaicos romanos e as primeiras descricións escritas sobre limóns sobrevivientes datan de principios do século X (atopadas nos tratados árabes). Na Idade Media nos países do Mediterráneo os limóns xa non eran algo exóticos. Os restos petrificados destes froitos atópanse nas ruínas de Pompeia. E, debido ao seu tempo, en Gran Bretaña, con este cítrico, a Royal Navy escapou do escorbuto.\nAs terras tropicais e subtropicais do sueste asiático considéranse nativas de plantas da familia das raíces, ás que pertence realmente o limón. As árbores de limón poden crecer ata 10 m, pero por regra xeral, a maioría das plantas son moito máis pequenas. A súa coroa aberta é facilmente recoñecible por ramas picantes e flores perfumadas brancas-vermellas. As súas follas son de cor verde brillante, elípticas. Os froitos son de forma ácida, suculenta, de forma ovalada, con pel perfumada, normalmente amarela. A polpa divídese en segmentos.\nHoxe, con fins comerciais, cultúanse estes froitos en Italia, España, Grecia, Arxentina, Estados Unidos.\nUn limón pelado medio (aproximadamente 58 g) contén aproximadamente 17 calorías, aproximadamente medio gramo de proteína, 0,2 g graxa e hidratos de carbono 5,4 g. Ademais, a froita proporcionará ao corpo unha pequena porción de tiamina, riboflavina, ácido pantoténico, vitamina B6, calcio, ferro, magnesio, fósforo, potasio, cobre e manganeso.\nValor calórico 29 kcal\nAuga 89 g\nGraxas 0,2 g\nVitamina E 0,16 mg\nRiboflavina (B2) 0,03 mg\nNiacina (B3) 0,2 mg\nÁcido pantoténico (B5) 0,2 mg\nPiridoxina (B6) 0,09 mg\nÁcido fólico (B9) 11 μg\nOuteiro 5,1 mg\nManganeso 0,04 mg\nOs limóns conteñen un gran número de produtos químicos diferentes, que os científicos cren que son beneficiosos para os humanos.\nPor certo, o cheiro característico dos limóns é o "traballo" do terpeno D-limoneno (unha clase de carbono). O ácido cítrico, que se contén en grandes cantidades na froita, é o responsable do sabor azedo.\nEstes cítricos amarelos tamén son coñecidos pola maior concentración de ácido ascórbico (vitamina C), cuxa falta causa enfermidades graves. Curiosamente, 100 ml de zume de limón contén case 50 mg de vitamina C, o que supón máis da metade da inxestión diaria recomendada. Debido ao alto contido en ácido ascórbico, o limón gañou fama como tónico, útil para os sistemas dixestivo e inmune, así como para unha pel sa. Pero non todo é tan rosado. O ácido ascórbico no zume de limón colapsa moi rápido: despois de 8 horas a temperatura ambiente, o zume de limón perde aproximadamente 20 por cento de vitamina C, na neveira a mesma cantidade de vitamina se evapora despois de 24 horas de almacenamento.\nRecomendámosche que lea: Granada\nPero os flavonoides contidos nos limóns, segundo os científicos, teñen propiedades contra o cancro. Inhiben o crecemento de células malignas, eliminan canceríxenos do corpo. Na práctica ayurvédica, un vaso de auga morna con zume de limón é un medio para tonificar o fígado e eliminar as toxinas.\nAdemais, os limóns son útiles para previr diabete, estreñimiento, hipertensión, indixestión, así como para manter o pelo saudable, dentes, pel, uñas. E os urólogos están seguros de que o zume de limón elimina o risco de cálculos nos riles, xa que promove a produción de citrato urinario e impide a formación de cristais.\nOs beneficios dos limóns débense á rica composición química. Esta froita subministra ao corpo elementos como:\nO zume de limón é útil para:\ninfeccións de gorxa;\ncálculos nos riles;\naumento do risco de vertedura;\nenfermidades do estómago;\nproblemas de dentes;\nartrite e poliartrite;\ndebilitado da inmunidade.\nO consumo de froitas e verduras sempre estivo asociado a un risco reducido de diversas enfermidades. Aquí están algúns dos beneficios para a saúde de consumir limóns.\nRedución da enfermidade cardiovascular\nSegundo investigadores estadounidenses, o consumo regular de limóns axuda a reducir o risco de desenvolver enfermidades coronarias e as mulleres teñen unha porcentaxe moito maior de prevención de enfermidades que os homes (aproximadamente o 19%). Ademais, comprobouse que o consumo de fibra dos cítricos reduce eficazmente o colesterol no sangue. A función esencial no corpo humano é desempeñada polos aceites esenciais contidos en limón.\nControl do cancro\nAo ser unha fonte moi rica dun potente antioxidante: a vitamina C, os limóns e o zume destes froitos axudan a loitar contra os radicais libres que causan cancro.\nAumento da inmunidade\nOs alimentos ricos en ácido ascórbico e outros antioxidantes axudan ao sistema inmunitario a loitar contra os xermes que causan o resfriado común ou a gripe. Por este motivo, é importante na estación fría incluír limóns e outros cítricos no seu menú, por exemplo laranxas, mandarinas e pomelo.\nProtección contra anemia\nA deficiencia de ferro é unha das causas máis comúns de anemia.\nOs alimentos ricos en vitamina C, como os limóns, axudarán á absorción deste mineral por parte do corpo. Os estudos demostraron que a combinación de ácido ascórbico e férrum promove unha mellor absorción destas substancias beneficiosas. Por este motivo, as follas de espinaca aderezadas con zume de limón son un remedio anti-anemia extremadamente eficaz.\nRecomendámosche que lea: A piña: beneficios para a saúde e prexuízos\nPrevención do asma\nOs científicos fixeron un descubrimento interesante. Resulta que as persoas con deficiencia de ácido ascórbico teñen máis probabilidades de desenvolver asma. Se queres protexerte desta enfermidade, bebe té con limón.\nManter un complexo sa\nO limón, como fonte de vitamina C, é necesario para manter a pel sa e xuvenil. A cousa é que esta froita ácida é importante para a produción de coláxeno, que, de feito, é o responsable de manter unha pel sa. Ademais, os antioxidantes protexen a epiderme da radiación solar e do ambiente.\nOs beneficios da auga do limón\nOs beneficios desta bebida fálanse en todo o mundo. É habitual beber en estado cálido cun estómago baleiro. Dise que o uso diario de auga de limón non só fortalece o sistema inmunitario, senón que tamén impide o desenvolvemento de enfermidades incurables. Podes facer esta bebida en só un par de minutos pola mañá. Basta con espremer a metade ou un limón enteiro nun vaso de auga morna.\nA auga morna en si, bebida cun estómago baleiro, é un excelente comezo para un novo día, xa que contribúe ao "lanzamento" correcto de todos os órganos, especialmente do sistema dixestivo. E o zume de limón filtra toxinas e toxinas do corpo, activa o fígado e os intestinos e ten un lixeiro efecto diurético.\nComo as froitas enteiras, a auga de limón fortalece o sistema inmunitario, afecta a saúde da pel, enriquece o corpo con enerxía adicional. Pero quizais a propiedade máis paradóxica desta bebida cítrica ácida é que reduce a acidez xeral do corpo. Cando este produto ácido entra no corpo, faise alcalino e neutraliza así o exceso de ácido no corpo (por exemplo, o ácido úrico nas articulacións, o que provoca inflamacións e dor).\nOutra vantaxe do consumo diario de auga de limón é unha mellora do estado de ánimo.\nOs científicos demostraron que o aroma cítrico afecta ás células do cerebro, mellorando o benestar e o estado de ánimo, aliviando a depresión e a ansiedade.\nAdemais, a auga limón, aínda que case libre de calorías, non deixa de ser unha boa fonte de enerxía.\nPosible perigo por consumo\nO consumo de alimentos altamente ácidos non é desexable para persoas con gastrite con alta acidez ou enfermidade de refluxo. Ademais, os limóns con entusiasmo excesivo poden provocar signos de alerxias.\nPrimeiro de todo, o zume de limón úsase con fins culinarios. Aínda que o zesto tamén atopou a súa aplicación, principalmente para a cocción. Esta froita serve de base para refrescos e outras bebidas, incluídas as alcohólicas. En Italia, o citron limón Limoncello está feito de cítricos amarelos. E a partir de limóns fervidos facer mermelada.\nAdemais, aos cociñeiros gústalles engadir esta froita ás ensaladas, como aderezo para pratos secundarios e carne fervida. O zume de limón fresco é espremido nos pratos de peixe, nunha adobada de carne (neste caso suavízanse as fibras duras).\nAlgunhas persoas gustan comer limóns frescos con azucre. Pero despois dunha comida tan doce e amarga, é importante aclarar completamente a cavidade oral, xa que o ácido destrúe os dentes e pode causar algunhas enfermidades dentais.\nOutra forma de usar o zume de limón é como conservante con efecto a curto prazo. Se espolvoreas as mazás en rodajas con zume acedo, xa non se escurecerán.\nUn pequeno truco: para aumentar a cantidade de zume, é suficiente enviar a froita durante varios segundos ao microondas antes do uso ou deixala un tempo ao sol. Pero almacenar froitas a temperatura ambiente fai que sexan máis vulnerables aos moldes.\nAs follas secas trituradas desta planta teñen un sabor a limón, pero non conteñen ácido.\nÉ interesante que a herba de limón, o bálsamo de limón, a verbena, o tomiño de limón, o xeranio fragante e algunhas variedades de menta tamén teñan un olor e sabor a limón. Así, se é necesario, poden substituír limóns.\nLimóns en cosmética\nEsta froita soleada de calquera forma é útil para a pel, o pelo, as uñas. Aquí tes algúns segredos sobre como mellorar o teu aspecto con limóns.\nEliminación de engurras\nO zume de limón ten a capacidade de rexuvenecer, alixeirar e tensar a pel. É suficiente aplicar o seu zume na cara pola mañá e antes de ir para a cama durante 10-30 minutos, e despois aclarar.\nClarificador de cabelo\nO zume de limón aplicado ao cabelo axudará a iluminalos por un ton ou dous. Por suposto, o efecto non se notará de inmediato e, por suposto, non se converterá nun rubio de platino deste xeito, pero aínda así o resultado será notorio. Ademais, o limón fresco enriquecerá o pelo con moitas vitaminas e outras substancias útiles, fará que os rizos brillen, sexan fortes e saudables.\nSe aplica unha pequena cantidade de zume de limón nos beizos antes de ir para a cama, pode eliminar máis facilmente as células mortas da pel.\nSe o zume de limón se aplica ás axilas, non pode ter medo á aparición dun cheiro desagradable de suor. O zume de cítricos mata as bacterias, que, de feito, son a causa do cheiro á suor.\nMedicamentos contra o acne\nO zume de limón azedo de baixo pH ten propiedades antibacterianas que poden curar o acne, o estafilococo epidérmico e o acne. Ademais, o limón limpa a pel de graxa e sucidade, elimina as células mortas, evita o obstrución dos poros, alivia o acne quístico e evita a aparición de puntos negros.\nFortalece as uñas\nUnha mestura de aceite de oliva e zume de limón, aplicada ás uñas, fortalece, elimina a fragilidad, a sequedad e a cor amarela. O zume de limón tamén axuda a combater as infeccións por fungos.\nOutros usos do limón\nE aínda que a cociña é a esfera máis famosa de usar limóns (zumes, temperado fanse dela, engádense en ensaladas, carne, peixe), pero está lonxe do único. Este cítrico considérase útil en perfumería, cosmetoloxía, para pulir mobles e tamén se cultiva como árbore decorativa. Por certo, o zume desta froita contén aproximadamente 5% de ácido, o que converte o limón nunha materia prima dispoñible para esta sustancia. Ademais, o zume de limón é un xeito eficaz de desfacerse das manchas de tinta. En Xapón, os aceites esenciais de limón úsanse en aromaterapia como calmante de estrés.\nEsta froita exótica soleada é deliciosa. E aínda que aparentemente non é o representante máis brillante do xénero, pero a lista de propiedades útiles convérteo no rei entre os cítricos.\nAs mazás denomínanse comunmente un dos alimentos máis saudables dispoñibles actualmente polos humanos. É froito con\nAs froitas exóticas deixaron de asociarse con exóticas reais. En lugar dos mariñeiros solitarios, cruzan enormes océanos\nGreengage, húngaro, Mirabelle ... Pode listar os nomes de moitas variedades amadas por moitos. Din que o son\nTangelo é unha froita criada atravesando mandarina e pomelo (ou pomelo). Híbrido obtido en\nAlguén que noutro tempo viu que as espinas non ardían nun lume. "Maxia!"\n¿Xa oíches falar de feijoa? Se non, entón é hora de familiarizarse con este exótico


Preséntase unha única candidatura para a Executiva Nacional da CIG-Saúde que conta co apoio de 114 votos de 126 emitidos\nA única candidatura presentada para a Secretaria Nacional, de María Xosé Abuín, obtivo o respaldo do V Congreso da CIG-Saúde con 85 votos e 7 votos en branco. Así mesmo, a candidatura encabezada tamén por María Xosé Abuín, e que foi a única presentada consegueu 114 apoios e 9 votos en branco. Na sesión de clausura ademais da re-elixida secretaria nacional da federación, participou o secretario xeral da CIG, Suso Seixo, quen fixo un chamamento a continuar na loita contra as políticas privatizadoras do goberno do PP e defender con forza a sanidade pública galega.\nUnha soa lista\nComentarios (0) - Categoría: sindical - Publicado o 15-03-2010 14:12\nCIG-Saúde celebra esta fin de semana, días 13 e 14 de marzo, o seu V Congreso.\nA Federación de Saúde da CIG celebrará o seu V Congreso durante os días 13 e 14 de marzo, no Hotel Auriense, en Ourense. As/os 143 congresistas que están convocadas/os, debaterán, a partir das 11:15 horas do sábado, os relatorios de Acción Social e Política Sanitaria e de Organización e Estatutos e elixirán á/ao nova/o secretaria/o nacional e á Executiva.\nPara a CIG-Saúde, este V Congreso, debe ser, ante todo, unha reafirmación do compromiso na loita sindical, ?non debemos conformarnos con parar as agresións que recibimos, debemos ter un posicionamento máis ambicioso xa que a transformación social é posíbel?.\nCIG-Saúde aposta por construír unha organización sindical forte, para enfrontar as agresións que o conxunto da sanidade está a sufrir ?pola implantación das políticas neoliberais e a receptividade e o fomento dos gobernos a dar entrada ao capital privado no sistema sanitario, convertendo este nun negocio que de futuro só dará beneficios ao mundo empresarial en detrimento da calidade asistencias, da carteleira de servizos que se ofertan á poboación e dos dereitos dos/as traballadores/as?.\nA federación parte de que con estas políticas sanitarias foméntanse cada día máis as desigualdades sociais, rachando cos principios básicos que contén a Lei Xeral de Sanidade ?universalidade, gratuidade e equidade no aceso ao sistema sanitario?.\nDesde a CIG-Saúde tamén se observa con preocupación que, desde algúns sectores da sociedade, se pretenda responsabilizar dos males do sistema á descentralización. Por iso manifestan, como punto de partida, o seu rexeitamento a ?calquera opción que tenda a burocratizar e acartonar a negociación colectiva e o ámbito das relacións laborais a través de pactos estatais?.\nComo reza o noso lema, traballamos avanzando na defensa da Sanidade Pública e dos nosos Dereitos.\nComentarios (0) - Categoría: sindical - Publicado o 12-03-2010 13:35\nComentarios (0) - Categoría: sindical - Publicado o 07-03-2010 11:54\nautobus manifestación 10 de marzo\nDiante das alternativas que se están a barallar por parte dos gobernos central e galego para atallar a crise económica, ?a conta dun sacrificio enorme por parte da maioría social, que son os traballadores/as, mentres que aqueles que a provocaron van saír de rositas?, a CIG acordou darlle un carácter máis mobilizador a este 10 de marzo, Día da Clase Obreira Galega. Por iso, este ano convocará manifestacións nas sete cidades do país baixo o lema ?O emprego, os salarios e as pensións deféndese loitando?. Ademais, celebrará, por cuarto ano consecutivo, o Premio do Día da Clase Obreira Galega, nun acto que terá lugar, en Compostela, o día 9 de marzo.\nEmprego, salarios e reforma das pensións son algúns dos aspectos nos que a CIG centrará as mobilizacións do vindeiro 10 de Marzo. Xunto a isto e alén de presentar as súas alternativas, a central sindical denunciará as políticas que se están a seguir por parte dos gobernos, tanto central como galego, ?coa complicidade das centrais sindicais estatais?. Así o explicou Suso Seixo, secretario xeral, na rolda de prensa convocada para explicar en que consistirá a campaña do Día da Clase Obreira Galega.\nSeixo lembrou que ao comezo da crise, a CIG xa adiantaba que a saída podía darse por dúas vías, incidindo aínda máis en medidas neoliberais ou apostando por un modelo socioeconómico máis solidario, xusto e democrático. Lamentablemente, o primeiro ?é o modelo que se está a seguir por parte dos gobernos, coa connivencia das centrais sindicais estatais. Non hai máis que ver o que está a ocorrer coa reforma laboral e co pacto salarial a nivel de estado, que supón na práctica un recorte de salario para os próximos 3 anos?.\nO secretario xeral da CIG denunciou que a crise económica viu motivada polo fomento dunha economía especulativa que ?xerou enorme lucro para os oligarcas e especuladores nos mercados financeiros?. Porén, a idea que se está a transmitir é que a saída da mesma ?está na reforma laboral e no recorte de salarios?. Por iso, afirmou que ?somos profundamente críticos co que se está a facer e hai que mobilizarse porque de darse algún tipo de reforma no mercado laboral, tería que ser para acabar cos altos índices de temporalidade e de precariedade e nunca para abaratar o despedimento?.\nFronte a isto, a CIG aposta por unha política de mellora do poder adquisitivo dos salarios, porque entende que unha das causas fundamentais da crise económica está en que ?nos últimos anos os salarios perderon peso no PIB e os traballadores e traballadoras moito poder adquisitivo?. Segundo Seixo, entre mentres, incrementáronse os beneficios empresariais, que foron destinados, nunha grande parte, a especular nos mercados financeiros, no canto de destinarse a crear ou potenciar o tecido produtivo. ?A recuperación da actividade económica vai vir pola vía de recuperar a capacidade adquisitiva dos salarios. Polo tanto calquera pacto de contención salarial vai en contra de favorecer a recuperación económica?, explicou.\nA CIG tamén aposta por incrementar o gasto público, fronte o recorte anunciado, para investir en servizos públicos, servizos de asistencia social, I+D ou apoiar o tecido produtivo; facer unha reforma profunda da política fiscal, incrementando os impostos ás rendas máis altas, recuperando o imposto de patrimonio, perseguindo a fraude fiscal e eliminando os paraísos fiscais. ?Así pódese rematar co déficit público e non cunha política de impostos indirectos ou recortando os impostos ás grandes fortunas?.\nO secretario xeral da CIG tamén manifestou a aposta da central sindical por unha política de intervención pública nos sectores estratéxicos, ?sectores claves na economía como son o sector financeiro, o enerxético ou o das telecomunicacións, que son profundamente especulativos. Porque a única maneira de cortar con esa especulación e coa xeración permanente de burbullas é a través da intervención pública?. E coa creación dunha banca pública que canalice recursos cara o tecido produtivo e cara as familias. ?A banca privada o que está a facer co diñeiro barato que lle están proporcionando os bancos centrais, é dedicarse a especular nos mercados financeiros pero non os están canalizando cara o tecido produtivo. O problema da pequena e mediana empresa non está na reforma do mercado laboral, senón na falta de liquidez e nas dificultades que ten para acceder ao crédito?\nPara a CIG, ?estas son as políticas que non se están a seguir por parte do goberno e polas que temos que manifestarnos na rúa. Mentres non sexa así cremos que a saída á crise económica non é real e á volta dun breve período volveremos atoparnos na mesma situación?.\nSuso Seixo, malia recoñecer que hai unha serie de materias clave como a política fiscal e financeira, nas que a Xunta de Galiza non ten competencias, si denunciou que o goberno galego non pode adoptar a actitude de ?pasar? intentando que sexa o goberno central quen presente todas as alternativas. ?É tremendamente criticábel o que están a facer nese sentido e en todo o que ten que ver cos servizos públicos e cos servizos de asistencia social, fundamentais para a calidade de vida dos galegos e galegas, pero tamén para a xeración de emprego?.\nCIG-Valdeorras pon un autobús de balde para participar na manifestacións do 10 de marzo en Ourense\nAs/os interesados/as poderán anotarse até o lúns 8\nA Unión Local da CIG de Valdeorras porá a disposición da xente desta localidade un autobus de balde para participar na mobilización do 10 de marzo en Ourense. O persoal interesado poderá anotarse até o lúns 8 ata as 20:00 horas no local da central no Barco ou chamando por teléfono: 988 321 511.\nA CIG-Valdeorras fai un chamamento a todas/os as/os traballadoras/es para que acudan masivamente o vindeiro mércores día 10 de marzo a manifestarse na defensa do emprego, os salarios e das pensións.\nPara facilitar a participación, a central porá un autobús gratuíto que sairá ás 17:00 horas do Concello do Barco, 17,30 horas no Concello de A RUA e regresará ao mesmo lugar ao remate da mobilización.\nEstes son os horarios e paradas que realizará o autobus:\n-O Barco diante do concello ás 17.\n-A Rúa diante do concello ás 17.30.\nComentarios (0) - Categoría: sindical - Publicado o 05-03-2010 18:43\nEntráronnos un par de preguntas sobre a colexiación, un deles preguntaba se afectaba a técnicos superiores, posto que había algunha organización que andaba repartindo información decindo se era así. Puxémonos en contacto coa nosa asesoria e esta é a súa resposta:\nSegundo contempla a LOPS ( lei de ordenación das profesions sanitarias ) no seu artigo 2 fala de profesions sanitarias tituladas ( licenciados e diplomados ), a continuación no artigo 3 fala de profesionais do área sanitaria de formación profesional, e cando regula a colexiación no artigo 4 contempla que só é obrigatoria para as PROFESIONAS SANITARIAS ou sexa só para Diplomados e Licenciados.\nA outra cuestión referíase a data en que o persoal debe estar colexiado, posto que houbo xente que se deu de baixa no colexio o ano pasado e agora pretenden facerlle pagar os "atrasos", se isto lle está pasando a mais xente, pregaríamos nolo fixérades saber para actuar en consecuencia e denunciar a estes estafadores.\nNon poden cobrar antes da data en que é obrigada a colexiación.\nComentarios (0) - Categoría: sindical - Publicado o 05-03-2010 14:00\nmodificados os estatutos do 061\nSae hoxe publicada en DOG a modificación dos estatutos do 061. Podedes consultala premendo aqui.\nComentarios (0) - Categoría: sindical - Publicado o 02-02-2010 12:20\nComentarios (0) - Categoría: sindical - Publicado o 05-01-2010 10:47


Mámoa Nº 2 do Castelo do Medio\nO túmulo está situado na ruptura de pendente dunha portela de cordal. Os seu diámetro aproximado é duns 11 metros, cunha altura máxima de 50 centímetros.\nPadrón - San Pedro de Carcacía | Arqueoloxía\nTúmulo funerario cun diámetro aproximado duns 12 metros e unha altura de 70 centímetros, cun posible cono de violación central.\nRestos dun castelo medieval situado no alto dun outeiro no Monte Meda, a 435 metros de altitude. As súas reducidas dimensións fan pensar que se tratase dunha atalaia de vixilancia das rutas terrestres e fluviais. O factor máis relevante do seu emprazamento é o gran dominio visual que exerce a…\nTúmulo funerario situado na cima dun rechán do outeiro que ocupa o Castelo Redondo. As súas dimensións son duns 13 metros no eixo norte-sur, e 12 metros no eixo leste-oeste, cunha altura máxima de 1 metro. Presenta cono de violación central duns 5 por 4 metros, e 60 centímetros de fondo. Ten a coiraza…\nMarco da Pena das Cruces\nO rei Afonso VII doou un enorme terreo no ano 1156 a un descoñecido plebeo, non nobre, de nome Sancho Eanes. O terreo tiña 22 hectáreas nunha das zonas máis ricas e poboadas do Reino de Galicia, limitado por unha serie de marcos que conforman unha finca medieval. O Marco da Pena das Cruces, localizado no ano 2002, delimita polo norte dita finca.\nTrátase dun antigo marco do Alto de Pena das Cruces do que non se tiña constancia da súa existencia porque estaba entre…\nPadrón - Santa María de Cruces | Arqueoloxía\nNo adro da Igrexa de Santa María a Maior de Iria Flavia localízanse unha serie de sartegos medievais da época sueva, monolíticos e escavados con forma antropomorfa. Tamén hai tampas monolíticas de forma lisa ou en dobre estola, e outros construídos con laxes e perpiaños. Foron achados nas escavacións arqueolóxicas realizadas na contorna da igrexa,…\nPadrón - Santa María de Iria Flavia | Arqueoloxía\nAs diferentes denominacións deste xacemento (Castro de Arretén, A Barronca, A Rocha ou A Raíña Lupa) describen o lugar onde estivera o Castelo da Rocha Branca. Tratábase dunha fortaleza artellada en torno a un recinto circular, delimitado por unha muralla pétrea e circundada por un foxo. Ao norte deste recinto existen outras estruturas, posiblemente habitacionais, aínda que a súa configuración orixinal está parcialmente alterada. Tamén se conserva a plataforma de…\nO xacemento denominado Castro Valente ou A Cerca atópase no límite municipal entre Padrón (Santa María de Herbón e San Pedro de Carcacía) e A Estrada (San Miguel de Barcala), na marxe sur do río Ulla. Emprázase nunha contorna de fortes pendentes. Ten un control visual importante da ría de Arousa, do cruce do Ulla en Pontecesures e Padrón, e do paso ao interior desde este punto ao val de Vea e A Estrada, pasando xusto debaixo o tradicional “camiño do sal…\nDesde a Idade Media foi lugar xacobeo, impulsado no século XV polo Arcebispo Rodrigo de Luna, e no século XX polo Arcebispo Martín de Herrera. Segundo a lenda, cando Santiago estaba a predicar o evanxeo, foi desafiado por unha muller que lle dixo: ”Se o teu Deus ten tanto poder, que faga xurdir a auga para quitar a miña sede”. Entón Santiago golpeou a pedra co seu bastón, xurdindo un manancial de auga ao que hoxe en día se lle dan propiedades milagreiras.\nPadrón - Santiago de Padrón | Arqueoloxía\nO Castro do Barco atópase a 120 metros ao norte do leito do Ulla e a 1,5 quilómetros da súa confluencia co río Sar, estando a unha altitude de 43 metros. Ten un espazo habitacional de forma redondeada e de superficie chan, cunhas medidas no seus eixos maior e menor de 150 por 120 metros, o que conforma unha superficie dunhas 1,8 hectáreas, o que o converten nun dos xacementos máis extensos da zona. Está delimitado por un terraplén e un foxo, que foi recortado pola estrada…\nA Casa das Meigas ou Pena Angueira defínese coma un asentamento fortificado de época medieval, situado nun esporón rochoso da ladeira noroeste do Monte das Cruces. Está a 287 metros de altitude e conta cun amplo control visual do territorio da contorna, e sobre todo do fondo do val da Depresión Meridiana…\nO recinto fortificado ten unha extensión aproximada duns 110 metros no seu eixo norte-sur, e uns 35 metros no eixo leste-oeste. Está delimitado por un terraplén e un foxo, sendo o espazo habitacional de forma oval. Está nun monte de fortes pendentes a unha altitude de 178 metros. Sitúase a 800 metros ao leste do Castelo da Rocha Branca e a 1 quilómetro da…\nXacemento romano de Iria Flavia\nO xacemento romano de Iria Flavia foi arrasado en 1994 coa construción dun paso soterrado no lugar de Hortas, obviando a importancia da necrópole romana. Todo isto a pesar de que os primeiros informes arqueolóxicos (1993) consideraban este xacemento de “vital importancia para coñecer o proceso de romanización do Noroeste e a vinculación destas novas poboacións romanas cos pobos…\nO Camiño Portugués a Santiago discorre polas parroquias de Santa María de Iria Flavia, Santiago de Padrón e Santa María de Cruces.\nAo seu paso polo lugar de Angueira de Suso, o camiño discorre baixo un emparrado. Trátase dun elemento…\nMámoa Nº 3 do Castelo do Medio\nMámoa no Monte Meda.\nPadrón - Santa María de Herbón | Arqueoloxía\nTúmulo funerario moi alterado, cunhas dimensións aproximadas duns 11 metros no eixo norte-sur e 14 metros no eixo leste-oeste. A altura máxima conservada é de 0,5 metros. Obsérvanse restos da coiraza de mediano tamaño, aumentando cara á periferia do túmulo, onde coinciden con diversos afloramentos.\nXacemento da Chansa\nO xacemento está situado no fondo da portela existente na dorsal dunha cordal, inmediata á Mámoa da Chansa. Nas remocións efectuadas polas pistas forestais recolléronse restos de material cerámico atribuíble a un posible hábitat da Idade do Bronce, aínda que non se debe descartar que poidan pertencer a algún túmulo funerario xa desaparecido.…\nO rei Afonso VII doou un enorme terreo no ano 1156 a un descoñecido plebeo, non nobre, de nome Sancho Eanes. O terreo tiña 22 hectáreas nunha das zonas máis ricas e poboadas do Reino de Galicia, limitado por unha serie de marcos que conforman unha finca medieval. O Marco dos Coutos, localizado no ano 2002, delimita polo sur dita finca.\nPetróglifo no lugar de Queiruga.\nXacemento arqueolóxico no lugar do Pedroso.\nEste marco medieval ten aproximadamente 1,80 metros de altura e 60 centímetros de ancho por cada unha das caras e está…\nMarco do Porto Lampai\nO rei Afonso VII doou un enorme terreo no ano 1156 a un descoñecido plebeo, non nobre, de nome Sancho Eanes. O terreo tiña 22 hectáreas nunha das zonas máis ricas e poboadas do Reino de Galicia, limitado por unha serie de marcos que conforman unha finca medieval. O Marco do Porto Lampai delimita polo oeste dita finca, coa función de marco da antiga vila medieval do Pedrouso (Teo). É de forma triangular e está gravado nas tres caras, aínda que o musgo está a facer o seu…\nTúmulo do Castelo\nTúmulo no lugar do Monte Castrelo.\nAsentamento castrexo de gran complexidade defensiva. Ten unhas medidas na súa croa ovalada que acadan uns 47 por 39 metros, nos seus eixos maior e menor respectivamente. Está rodeado por unha sucesións de terrapléns e amosa un foxo escavado na rocha, colmatado nalgunha das súas partes, que chega acadar os 7 metros de profundidade na zona leste.\n(-) padron (25)\n(-) Arqueoloxia (32)


A Pobra do Caramiñal, domingo, 07 de maio de 2017\nCIRCUITO TRAIL GALAICA 2017. CONCELLO DE A POBRA. CAMPIONATO DE GALICIA DE TRAIL 2017\nINSCRICIÓN NO CAMPIONATO. (Circular)\nTRAIL GALAICA é un circuito de carreiras de trail que explorará os rincóns máis ocultos e as fronteiras máis inexploradas da xeografía galega. Tratará de ensalzar, a partir dunha actividade deportiva de moda como o trail, os montes galegos e poñelos en sintonía cos deportistas que acepten o "reto" do trail de montaña.\nTRAIL GALAICA quere aproveitar esa beleza paisaxística para a promoción do deporte a través do trail-running. En cidades ou pobos, o circuito de carreiras de trail galego comporase de varias probas distribuidas por toda a xeografía galega nas cales se poderá participar de xeito independiente ou tomando parte nun circuito que terá puntuacións en cada proba para realizar a clasificación e premiación final do mesmo.


China fábrica e fabricantes de máquinas de perforación de tres filas | Gladline\nA máquina de perforación de madeira é unha máquina de procesado de varios buratos con múltiples brocas e pode traballar xunta. Hai fila única, tres filas, seis filas, etc. A máquina de perforación converte a tradicional acción de perforación manual en fila nunha acción mecánica que a máquina completa automaticamente.\nMáx. diámetro dos buratos 35 mm\nProfundidade dos buratos perforados 0-60 mm\nO número de fusos 21 * 3\nDistancia central entre fusos 32 mm\nXiro do fuso 2840 r / min\nTamaño total do motor 4,5 kw\nTensión adecuada 380 v\nPresión do aire 0,5-0,8 Mpa\nConsumo de gas para perforar dez paneis por minuto aproximadamente 20L / min Aproximadamente\nMáx. distancia das dúas cabezas lonxitudinais 1850 mm\nAltura da plataforma de traballo fóra do chan 800 mm\nSobre o tamaño 2600x2600x1600 mm\nTamaño do envase 2700x1350x1650 mm\nCo fin de garantir a precisión da perforación e a calidade do produto, a perforación de pezas de mobles do panel realízase xeralmente con varias filas de perforadoras. O espazo entre brocas na broca de varias filas é de 32 mm. Só uns poucos países usan outro espazo de módulo de broca, normalmente os asentos de broca horizontais dispóñense nunha fila enteira. O asento de broca recto está composto por dúas filas de asentos independentes. O número de filas de asentos de broca para as brocas de varias filas adoita ser de 3 filas a 12 filas (pódense engadir asentos de broca adicionais cando as necesidades especiais) adoitan estar compostos por asentos de broca horizontais e asentos de broca verticais inferiores. Se hai requisitos especiais ou o número de filas de asentos é grande, tamén se poden empregar asentos verticais con configuracións superior e inferior. Isto debería basearse nas necesidades de produción e nos requisitos de precisión do procesamento. O número de asentos comúns da máquina de perforación de varias filas na produción é de 3 filas, 6 filas, etc.\nInstrución da máquina de perforación de madeira:\n1. Limpe a mesa da máquina a tempo despois de completar o traballo.\n2. Limpa as astillas de madeira do carril guía e do lateral para evitar que se atasquen a máquina debido á interferencia das astillas.\n3. Limpe regularmente o parafuso de chumbo para evitar que as cousas estrañas se peguen ao parafuso de chumbo. O parafuso principal é a principal prioridade do equipo, afecta á precisión da máquina e o parafuso principal ten un papel importante no proceso de transmisión.\n4. Limpe a caixa de control industrial regularmente, o po é o maior asasino da perforación.\n5. As tarefas de eliminación de po e recheo de aceite deben realizarse todas as semanas na pista deslizante da liña de perforación.\nAnterior: Colector de po\nSeguinte: China 3D 3axis / 4axis CNC Router para traballar madeira 1325 con para mobles\nPerforadora multi husillo\nMáquina de perforación de madeira\nPerforadora de dúas filas\nPerforadora dunha soa fila


Concello de Ames. O Pazo da Peregrina acolle este xoves, 9 de maio, a proxección do documental “Idénticas” de Luis Avilés\nO Pazo da Peregrina acolle este xoves, 9 de maio, a proxección do documental “Idénticas” de Luis Avilés\n[07-05-2019] Este xoves, 9 de maio, ás 18.00 horas, proxectarase no Pazo da Peregrina, en Bertamiráns, o documental titulado “Idénticas”, do cineasta Luis Avilés Baquero. Neste traballo audiovisual, de 70 minutos de duración, cóntase a historia de dúas nenas de Lousame, Celia e Cayetana, afectadas por unha enfermidade que só padecen 62 persoas no mundo. Este documental foi estreado no pasado mes de decembro na Mostra de Curtas de Noia. No pasado mes de marzo foi galardoado co premio Mestre Mateo ao mellor documental.\nO traballo audiovisual realizado polo noiés Luís Avilés Baquero co fin de dar a coñecer o día a día das pequenas Celia e Cayetana, as irmás que sofren heteroplasia ósea progresiva, será proxectado este xoves, 9 de maio, no Pazo da Peregrina, en Bertamiráns.\nA través deste documental cóntase a historia de dúas nenas de Lousame afectadas por unha unha enfermidade ultrarrara que só padecen 62 persoas no mundo. Esta enfermidade, a heteroplasia ósea progresiva, afecta diariamente a rutina da familia, tanto das nenas coma do seu pai e nai.\nAdemais, a través deste traballo preténdese homenaxear a todas as familias que sofren enfermidades raras, a todo o persoal sanitario, aos investigadores; e, por suposto, a todas aquelas persoas que apoian a Asociación Galega de Heteroplasia Ósea Progresiva (ASGPOH), para loitar por un futuro mellor das persoas que sofren algún tipo de enfermidade rara.\nIndependentemente das emocións que transmita, neste documental quérese facer pensar e reflexionar ao espectador sobre a realidade que vive calquera paciente de enfermidades raras no noso país, e a pasividade da sociedade e as administracións públicas.\nCompostela 24 horas: "O Pazo da Peregrina acolle a proxección do documental "Idénticas", de Luis Avilés"


Montaña de Ourense : Trevinca, Manzaneda e Valdeorras, Á Carta - Genuine Galicia\nEsta rexión é unha das 5 D.O. Viticultores de Galicia, veciña de Las Médulas, un lugar explotado pola súa minería dende tempos remotos. Aquí o seu terreo de lousa dálle todo o sabor ao viño. Os brancos e os tintos fanse en adegas subterráneas, seguindo a antiga tradición introducida polos romanos. Valdeorras … o val dos ouros, ouro e viños de lousa!\nZONA: Manzaneda - Trevinca - Valdeorras\nMonumentos, veu de val e montaña, bosques, esquí e patrimonio industrial… Nesta marabillosa zona descubrirás pazos, castelos, igrexas e santuarios incribles, vestixios das culturas e pobos que por aquí transitaron: romanos, xermanos, árabes, peregrinos do Camiño de Inverno, reis e escravos.\nAquí atoparemos natureza, patrimonio, gastronomía, tradicións arraigadas e o entroido máis auténtico, en fin este é…un lugar no que descansar e gozar.\nA zona está situada entre Zamora e o Bierzo, é un lugar de paso que foi defendido para protexer o comercio e os viaxeiros, como demostra a presenza de restos de fortalezas e torreóns. Consérvanse antigas calzadas romanas e pontes, camiños reais, camiños de peregrinación a Santiago (Camiño de Inverno), pero aínda hoxe as modernas estradas, vías de tren, fan uso deses pasos entre montañas.\nEsta zona do interior de Galicia conserva moi ben as tradicións e saber vivir. A gastronomía está baseada nos produtos locais de montaña como o mel a castaña, a caza ou mesmo o aceite de oliva producido nos vales.\nGeológicamente é un lugar de sumo interese para coñecer a formación da terra na nosa zona. Tamén é un bo lugar para a observación, de aves, fauna ou de estrelas, A Veiga nas inmediacións de Pena Trevinca é un Destino Starlight..\nA actividade industrial e mineira é fundamental nesta zona, os romanos extraeron ouro, máis recentemente había minas de Wolframio, aínda que hoxe a minería concéntrase na lousa.\nA súa contorna conserva varias xoias naturais, como o Parque Natural da Serra de Enciña de Lastra ou o « teixedal de Casaio» un bosque de tejos único en Europa e na nosa península.\nCon Genuine Galicia, descubrirás a riqueza da cultura de val e montaña.


Corrección de resolución do DOG nº 150 do 2021/8/6 - Xunta de Galicia\nDOG Núm. 150 Venres, 6 de agosto de 2021 Páx. 39541\nCORRECCIÓN DE ERROS. Resolución do 20 de xullo de 2021 pola que se publica o Acordo da Comisión de Goberno do 20 de xullo de 2021, que nomea o tribunal que deberá cualificar o proceso selectivo de consolidación de emprego temporal para o acceso a postos de auxiliar administrativo (subgrupo C2).\nAdvertidos erros na dita resolución, publicada no Diario Oficial de Galicia núm. 142, do 27 de xullo, cómpre realizar as seguintes correccións:\nNa páxina 38194, na designación de vogais:\nOnde di: «escala de secretaría-intervención», debe dicir: «subescala de secretaría-intervención».\nOnde di: «María Carmen Picallo Gago (representante da EGAP)», debe dicir: «María Carmen Picallo Gago, persoal funcionario do corpo de xestión da Administración xeral da Comunidade Autónoma de Galicia, escala técnica de finanzas, subgrupo A2».\nOnde di: «Iván Rodríguez Fos (representante da EGAP)», debe dicir: «Iván Rodríguez Fos, persoal funcionario do corpo administrativo da Administración xeral da Comunidade Autónoma de Galicia, subgrupo C1».


Seis xuíces do Supremo avalan sacar os restos de Franco do Val dos Caídos - INTERNACIONAL - Sermos Galiza - Diario de intereses galegos\nRedacción 24 setembro 2019 12:09 h.\nEnterro de Franco en 1975.\nexhumación Tribunal Constitucional Tribunal Supremo Familia Franco El Pardo\nO Goberno socialista en funcións podería ordenar a exhumación dos restos de ditador -falecido en 1975- no último minuto do seu mandato. Esta terza feira o Tribunal Supremo avalou a decisión do Executivo de levalos restos a El Pardo -que pertence a Patrimonio Nacional- e onde fora enterrada a súa muller, Carmen Polo, falecida no ano 1988.\nOs seis xuíces do Supremo desestimaron o recurso da familia do ditador, que pretende enterralo no cemiterio de La Almudena (Madrid). A familia xa avanzara a súa disposición a chegar até o Constitucional se o Supremo non lle daba a razón.\nResta a autorización da Igrexa para proceder á exhumación.\n[“Isto non soluciona os crimes do franquismo nin nada…”]


Oferta cultural online en Galicia - Máster Oficial en Turismo Urbano e Xestión de Empresas Turísticas\nOferta cultural online en Galicia\nA declaración do estado de alarma polo goberno en España o pasado 14 de marzo, tivo como consecuencia un gran impacto no turismo e na oferta cultural como o peche de hoteis, restaurantes, museos, bibliotecas, cancelación de concertos, de voos e multitude de empresas afectadas por esta situación que se está a vivir no mundo coa pandemia do Coronavirus (COVID-19). En relación a isto, comenzaron a xurdir no mundo da cultura, do sector turístico e do medio audiovisual numerosas iniciativas coa intención de reinventarse. Grazas ás novas tecnoloxías os cidadáns confinados nas súas casas dende hai días poden realizar actividades de lecer sen saír delas.\nFonte: Monica Silvestre de Pexels\nMuseos con visitas virtuais\nUn exemplo disto, son os museos de Galicia que ofrecen accesibilidade a través de visitas virtuais en 3D.\nFonte: Museos de Galicia\nNa páxina web de Museos de Galicia, inclúen diferentes museos e centros como:\nTamén o Museo do Pobo Galego nos ofrece esta opción.\nA nivel nacional, dispoñemos de visitas virtuais ao Museo do Prado.\nFestivais, música, poesía e humor\nPor outra banda, no tocante á música e á poesía, moitos artistas decidiron realizar en liña actuacións a través dos seus perfís nas redes sociais ou agrupándose en festivais programados para celebrarse en streaming e interactuando cos fans. Unha mostra destes festivais son o pioneiro “Son da casa” ou “Poesía en tu sofá”. Estes eventos virtuais levan como bandeira o hashtag “quedomenacasa”.\nDestacamos a participación nestes festivais de artistas como o ferrolán Andrés Suárez, Dani Fernández ou Rozalén. Así mesmo, Alejandro Sanz xunto a Juanes tamén realizaron un concerto en directo a través da súa canle de Youtube. Devandito concerto foi seguido por millóns de persoas ao redor do mundo sen saír de casa a través dos seus dispositivos electrónicos.\nCada un está a afrontar a corentena como mellor pode e como as súas circunstancias lle permiten, e dentro de toda esta oferta musical e de entretemento, non podemos esquecernos do humor, que tanta falta fai en momentos así para sobrelevar as horas de confinamento.\nOs humoristas galegos Xosé A. Touriñan e David Perdomo axudaron a sobrelevalo a través das redes con espectáculos humorísticos que sacaron máis dunha gargallada para evadir a todo aquel que permanecese en liña. Estes artistas, nativos de Carral e A Coruña respectivamente, realizaron en varias ocasións directos a través dos seus perfís de Instagram e os seus seguidores puideron gozar de numerosas bromas, que fan máis levadío o illamento.\nPodcasts que falan sobre turismo e viaxes\nAdemáis do anterior contido citado, podemos escoitar Podcasts de todo tipo de temáticas. Deixámosvos algúns vinculados ao turismo e ás viaxes:\nListaxe con algunas apps para escoitar Podcasts:\niVoox (iOSy en Android)\nSpotify (iOSy en Android.)\nThe Podcast App (iOSy en Android.)\nTuneIn Radio (iOSy en Android.)\nPocket Casts (iOSy Android.)\nLectura a través de ebooks e descargables\nNo tocante á narrativa, algunhas das mellores aplicacións para ler libros, algunhas delas gratuítas, dende unha tablet ou móbil Android son:\nKindle: O dispositivo de Amazon é o favorito de moitos, podemos descargar unha chea de libros en castelán sen pagar un euro así como eBooks gratuítos en inglés e as últimas novidades a prezos moito máis reducidos que os habituais en librerías.\nEbiblio: Servizo de préstamo de libros electrónicos do Ministerio de Cultura e Deporte.\nWattpad: Unha plataforma social de narrativa, onde podemos atopar máis de 10 millóns de historias e libros para ler totalmente gratis.\nFB Reader: É un dos lectores para Android mellor valorados por parte da comunidade, de código aberto e con funcións de marcado, subliñado e notas.\nAudible: Neste lector, pagamos unha mensualidade fixa e podemos escoitar unha interminable selección de audiolibros de obras moi coñecidas.\nOverdrive: Podemos ler miles de libros totalmente gratis xa que permite tomar libros prestados da nosa biblioteca máis próxima e ler libros dixitais e audiolibros desde o móbil sen saír de casa.\nAldiko: É un dos lectores de eBooks máis veteranos para tablets e teléfonos móbiles.\nGoogle Play Libros: Adoita vir instalado de serie en moitos dispositivos Android e é moi versátil.\nKobo: A súa utilidade máis destacada é a posibilidade de sincronizar a lectura entre varios dispositivos.\nE en páxinas web como por exemplo a do Grupo Planeta poderás decargar algúns dos mellores best- seller dos últimos anos no apartado Planeta de Libros,\nFonte: picjumbo.com de Pexels\nGran oferta de plataformas de contidos audiovisuais\nPor último, a estrela desta “estadía” na casa para sobrelevar a cuarentena son sen dúbida as plataformas de contidos audiovisuais á carta que nos achegan ao noso televisor infinidade de documentais e filmes.\nAlgunhas delas son HBO, Movistar+, Prime Video, Filmin ou Netflix. Nesta última plataforma podemos atopar a serie Dark tourist que nos introduce ao turismo máis negro asociado coa morte e a traxedia.\nPara finalizar deixámosvos un interesante post sobre “Documentais e series de Netflix para viaxar sen saír da casa”.\nFonte dos iconos: Smashicons


Os oubeos do kan-Meijome: CARTA EXTRAVIADA A NINGURES\nHola, ¿como estandes?. É para min unha sorpresa atoparme neste trance, mais é preciso. Fai moito tempo que formamos parte do Eter das nosas existencias pasadas... Chegou esta data musicada i me enfanguei na congostra das lembranzas; como non vos podo falar vos escrevo con estes bytes ciberespaciais.\nApreixo a vosa memoria no mundo de orfeo e vos seguides coa inocencia e a ilusión deses anos i eu entroques... non sei. Dubido de si non serei eu o que marchou espallado no cosmos frio i escuro.\nCando vos topo oníricamente sempre nos aledamos, cáseque danzamos novamente e non vos decatades da situación até que o medo me fai acordar.\nNon teño ren que vos contar que non saibades; son partidario das facianas 'B' e das séries que retiran ó sexto episodio, afecioeime a soidade dende rapaz e fago moi difícil rompe-la cuncha da meláncolia. Sego a ter sorte no material e humano mais !!!Canto vos boto en falla¡¡¡.\nVinde cando queirades, non penso marchar correndo. Unha aperta.\nOubeouno Xose Manuel Meijome o 20.4.05


Xornal Galicia - O mellor ciclismo de escolas de España disputa este sábado no concello de Carballo o Campionato Galego en estrada\nO mellor ciclismo de escolas de España disputa este sábado no concello de Carballo o Campionato Galego en estrada\nXornalGalicia 14 Julio 2017 414 visitas Sección ; Localidades de Galicia\nDe esquerda a dereita, Juan Seoane, Diego Vázquez, Marcos Trigo, Vanessa Loureiro e Guiilermo Sande\nO mellor ciclismo de escolas de España cítase este sábado en Carballo para disputar o Campionato Galego en estrada para as categorías cadete júnior e féminas. A proba está organizada polo Club Ciclista Carballo e a Federación Galega de Ciclismo, quen contan coa colaboración de Carballo a un paso, Concello de Carballo, Carballo Deporte e Policía Local e Protección Civil de Carballo, e co principal patrocinio de Construcciones Ramón Vázquez y Reino.\nCase 130 corredores e 15 clubs participarán na carreira; entre eles, o anfitrión, representado por unha corredora, 4 cadetes e 3 júnior.\nCon saída e meta na Gran Vía, o circuíto, entre Carballo é Agualada, non presenta excesiva dureza é ten a maior dificultade no alto de Agualada, un subida de tres quilómetros e medio onde probablemente se faga a selección do pelotón.\nA proba comezará ás 15.15 coa carreira de mulleres, que deberán completar un percorrido de 32,9 quilómetros (máis 1,2 neutralizados). Seguirán os cadetes, ás 16.30, e competirán nun trazado de 52,9 quilómetros (+ 1,2); e os xuvenís, ás 18.20, para percorrer 89,6 quilómetros (+1,2).\nO campionato presentouse onte na Casa do Concello nunha rolda de prensa na que participaron o concelleiro de Deporte, Marcos Trigo; a presidenta do Club Ciclista Carballo, Vanessa Loureiro; o director técnico dese club, Juan Seoane; o técnico da Federación Galega de Ciclismo Guillermo Sande e o empresario Diego Vázquez, en representación de Construcciones Ramón Vázquez y Reino.\nA presentación da proba tivo lugar na Casa do Concello\nVanessa Loureiro agradeceu o apoio do Concello e as demais institucións e dos patrocinadores das escolas, “que fan que poidamos organizar estas e outras probas, levar o ciclismo por toda Galicia e conseguir que o ciclismo carballés sexa un referente para o ciclismo galego”.\nJuan Seoane, pola súa banda, explicou o funcionamento dunha carreira que, “malia a súa sinxeleza, creo que debe ter algo máis de dureza que a proba [o Trofeo Concello de Carballo] que organizamos habitualmente en abril”. O director técnico do CC Carballo prognosticou que será no porto de Agualada onde peor o pasarán os ciclistas. “Probablemente sexa o porto de Agualada onde se faga o corte: sexa unha escapada ou ben se seleccione o pelotón”.\nGuillermo Sande salientou a dificultade de organizar uns campionatos como os que se disputarán o sábado e felicitou por iso a Club Ciclista Carballo. “Aquí estamos traballando con tres categorías e son moitos os campionatos galegos que se van decidir; e organizadores que teñan a capacidade e que lle boten a valentía organizativa que lle bota o CC Carballo, a verdade é que hai moi poucos, e nós cremos que é o club ideal para organizar estes campionatos”.\nDiego Vázquez e Vanessa Loureiro asinaron un convenio de colaboración\nDiego Vázquez confirmou esa confianza na entidade carballesa. “Mostro a miña boa impresión pola repercusión que nos dades. Fíxome moita ilusión por ver como se estaba a traballar no Club Ciclista Carballo. Coñezo a Juan [Seoane] e sei a seriedade que demostras e sei como facedes as cousas. A min gústame”, manifestou.\n“Para nós é un orgullo ter un club como o CC Carballo, que é un club serio e unha garantía para organizar este tipo de probas en estrada tan complicadas”, dixo o concelleiro de Deporte. Marcos Trigo agradeceu á Federación Galega “que aposte e confíe en Carballo e no Concello de Carballo para que se celebren estes eventos na nosa localidade”.\nAo remate do acto, Loureiro e Vázquez presentaron o novo acordo de colaboración entre o Club Ciclista Carballo e Construcciones Ramón Vázquez y Reino


A familia dos Tartarouchos: A pola colcha!\nA pola colcha!\nHai moito tempo que o patchwork me chamou a atención, gústanme os traballos que vexo pola rede aproveitando retallos ou os máis elaborados combinando teas de colecións específicas que se venden xa combinadas listas para facer un proxecto completo; incluso hai un tempo tratei de comezar un sampler e seguir os tutoriais para facer os cadros máis famosos: o xardín da avoa, o prato de Dresden,... pero non fun quen de seguir, demasiada minuciosidade para facer de 5 en 5 minutos, cortar tantas pezas tan pequeniñas e cun tamaño determinado (entendín tamén porque usan cutters e táboas e regras de medir, facelo marcando as teas é moito máis traballoso) tendo en conta as medidas das costuras,... non está mal, pero non é para min agora, que aproveito cinco minutiños libres para sentarme a darlle dous segundos ó pedal da máquina de coser.\nPero agora a cousa cambiou, un dos meus agasallos de cumpreanos foi este libro que quería dende había tempo, o Patchwork Style de Suzuko Koseki.\nEncantoume. Moito máis do que pensaba, moito máis do que vía nas vistas previas do libro... e namoreime dunha colcha (ou dúas).\nOs proxectos deste libro son de patchwork de estilo moderno, todos feitos á máquina e feitos para min :) E como estou namorada desa colcha me puxen a facela sen pensalo. Puxen os retallos todos e roupas vellas preto da máquina e alá vou cortando e cosendo segundo vou, nada de medir e calcular, ó chou.\nA miña variedade de teas non é tan grande, nin as gamas de cores tan próximas como para poder facer un proxecto así de grande coas teas todas combinadas, e aínda así me encanta como está a quedar. E me gusta moito tamén o pracer de sentarte un rato e rematar un cadrado dos que forman a colcha, é algo semellante ás mantiñas de ganchillo, e aínda que nas outras o feito de ter miles de cadrados e non ter unha colcha me molesta porque aínda falta todo por unir, nesta (debe ser porque todo se fai coa máquina, ou porque aínda non cheguei aló) non me molesta nada, ó contrario.\n… retallos mercados ainda sen usar, restos doutros proxectos que semellaban inaproveitables, mostrarios de teas agasallos da avoa e máis de anavilat, camisas do avó,… todo vale, reutilizando.\nLera algures que nos quilts tradicionais americanos o centro do log cabin se facía de cor vermella simbolizando o corazón da casa… gustoume, e pensando en que a colcha vaia parar á futura cama da Z. pensei que sería unha boa idea que o centro fose de cor rosa, lle gustaría e ó mesmo tempo non é demasiado avidente por se dentro duns anos le pasa coma a min e aborrece o rosa (eu sigo confiando en que lle vai pasar… :D)\nFun facendo as fotos con contagotas, hai fotos de tres cadrados cando pensei poñelo aquí, pero xa hai tres máis feitos… claro que non son nada pensando nos trinta que teño que facer para que teña tamaño para unha cama individual, e igual teño que facela aínda máis grande porque as nosas son de 105… se cadra, cando a remate é o momento xusto para que a Z. se nos independice da cama… ou da casa, vai ti saber :D\nE mentres ó redor da máquina hai unha explosión de retallos\n… e o número de cadrados vai medrando…\nEstame gustando tanto que xa se me ocorreu un deses negocios do feito a man que son sempre os que me veñen á cabeza: coser mantiñas ou colchas coas prendas queridas da xente, o mandil da avoa, a camisa do avó, aquel vestido de verán que trae lembranzas especiais, ou a blusa coa que te coñecín… será porque eu lle collo apego ás cousas que me encanta a idea… se cadra, se consigo rematar esta, se o resultado me gusta, e logro sacar tempo dalgures… igual me animo.\nMentres tanto sigo cosendo\nPasounos Os Tartarouchos en 9:58\nAnónimo martes, 15 de marzo de 2011, 12:02:00 CET\nQue guay!!!! como mola.\nTeño envexiña de todas esas cousiñas que es quen de facer, e para as que eu son un desastre pois as miñas mans non sirven para iso.\nEncántame a colcha con retales de roupa que din algo.\nAnónimo martes, 15 de marzo de 2011, 12:36:00 CET\nsi es que eres una "manitas"!!!\nOs Tartarouchos martes, 15 de marzo de 2011, 15:39:00 CET\nMary, poderías facelas se che gustase e tiveses a motivación axeitada, as túas mans serven tamén para isto, as de calquera, non sexas mala contigo, eu non facía nada disto ata hai uns aniños... todo é comezar :)\nE se non, sempre cha podo facer eu cando comece o meu negocio ;P\nGrazas curmá! Apúntaste tamén? Non sei se pechar xa os pedidos que non vou dar feito ;DDD\nChacris martes, 15 de marzo de 2011, 18:23:00 CET\nEsta quedando bárbaro, a min gostanme moito as cousas feitas con esta técnica pero non me atrevo de momento a facelas, iso si teño un montón de retales gardados por se nalgún momento me atopo con forzas. Por certo, ¿que base estás usando para facela?¿é miraguano?¿de que gordura? ¿leva algúnha tela polo revés? e se non é así ¿non se che engancha no prensatelas? Perdoa polo bombardeo de preguntas e un saudiño.\nCrisCamarena martes, 15 de marzo de 2011, 23:01:00 CET\nque chula te va a quedar, me encantan las combinaciones de telas que has escogido\nOs Tartarouchos miércoles, 16 de marzo de 2011, 0:04:00 CET\nChacris, anímate, que facéndoo así é moi sinxelo, creo que o peor será repasar as costuras ó final de todo. O que uso de base é boata, esta é de 75% algodón e 25 sintética, é máis cara, pero tamén máis fina e se cose mellor coa máquina, que xa escarmentei co recheo sintético da outra vez. Non leva tea ningunha polo revés e non se engancha no prensatelas nadiña, é bastante compacta :)\nTi pregunta o que queiras, eu respostareiche o que saiba ;)\nCris, creo que el resultado es muy agradecido, el conjunto queda bien casi le pongas lo que le pongas :) pero gracias\nSabela miércoles, 16 de marzo de 2011, 0:44:00 CET\nQueda chulísima, Raquel. A min encántame a idea de facer "algo" con retalliños da vida... Gustariame ter unha idea chula nese sentido e un chisco da túa maña-paciencia-sabiduría para levala a cabo ;)\nAnisor miércoles, 16 de marzo de 2011, 15:09:00 CET\nNon son moi amante do patchwork, parece un lío ter tanto cachiño de tea soltando fíos por ahí, e co caras que son, pero a túa colcha encaaaaantame! Xenial o de ir reciclándo teas.\nFai pouco vin unha serie (Big Love, ¡moi recomendable!) na que á filla que se independizaba regalábanlle unha colcha feita con anacos de teas con significado (o mandil da barbacoa do pai, un traxe da nai, un babeiro da irmá...)\nParece mentira que teas tan dispares poden quedar tan ben xuntas...\nOs Tartarouchos lunes, 21 de marzo de 2011, 16:51:00 CET\nSabeliña, ti ideas seguro que has ter abondo, e senón sempre podes copialas, o que seguro que non abonda é o tempo. O fondo dunhas cortiñas, un camiño de mesa, cousas pequenas que tamén poden valer para facer algo así. Anímate e amósanolo! :)\nTodo é afacerse, anisor, axuda ter un espacio adicado a isto, porque se teño que montalo e desmontalo cada vez que coso dous minutos sería imposible. Apúntome a serie, encantaríame un agasallo así :)\nlamohino domingo, 27 de marzo de 2011, 12:28:00 CEST\nqué bonito es el rsultado de la combinación de colores. Seguro que será preciosa¡¡\nAnisor lunes, 2 de mayo de 2011, 18:16:00 CEST\nUnha dúbida que nos xurdeu aqui a miña nai e mais a min vendo a colcha: ¿os cadrados seguén todos o mesmo patrón, ou cada un é diferente? Quero dicir: ¿as pezas que compoñen cada cadrado son iguais?\nE que nos atopamos un montón de sabas vellas na aldea, e estabamos pensando en darlles unha salida creativa.\nOs Tartarouchos lunes, 2 de mayo de 2011, 18:52:00 CEST\nAnisor, o único que teñen en común os cadrados é o seguinte: todos miden o mesmo, a metade son de cores claras por fora e cores escuras por dentro (un cadradiño no centro, se te fixas) e a outra metade ó revés, e os meus ademáis teñen o centro igual. O demáis, o tamaño, ancho das tiras e númerode tiras que leva cada cadrado non ten nada que ver un con outro, de feito eu vounos facendo bastante ó chou, uns quédanme tortos, outros dereitiños, fíxate que non teñen nada que ver uns cadrados cos outros... eu quero ver o resultado, eh? ;)\nAnisor martes, 3 de mayo de 2011, 18:30:00 CEST


Inserido na carteleira do Salón Teatro, este "batallón literario" chega por vez primeira a Compostela despois de ter percorrido as rúas da Coruña, Ourense ou Arteixo, entre outras localidades, para apoiar diferentes conmemoracións literarias. Mañá a Ronda poética sairá ás 12.00 horas do espazo escénico que xestiona o Centro Dramático Galego (CDG) e porá rumbo cara á rúa do Franco pola Rúa Nova e a praza do Toural, para atravesar a continuación A Raíña, Praterías e Rúa do Vilar e regresar ao Salón Teatro pola calexa que desemboca na Rúa Nova.\nA golpe de versos, os seus compoñentes interactuarán cos viandantes facendo improvisacións, agasallando poemas, relatando cadáveres exquisitos, bailando, recitando e escribindo versos no chan nunha proposta moi visual e nada prosaica.\nLingua e poesía\nNelson Quinteiro, creador e director deste espectáculo de rúa, e os actores Alberto Dasinda, Fabiana Gastaldello, María Manero, Yolanda Paz, María Polo e Uxía Vázquez caracterizaranse de escritores de inspiración decimonónica co fin de reivindicar o papel da poesía e a figura do escritor e poeta como transformador social. Acompañaraos nesta ocasión o acordeonista Alex Fente, integrante do grupo Tiruleque, que será o encargado de poñer música a este pasarrúas literario.\nCunha posta en escena na que se emprega o libro como elemento escénico e por medio do movemento e da acción de recitar, o espectáculo aborda a figura do escritor desde o concepto que del mesmo habita no imaxinario colectivo. Así, esta proposta reivindica especialmente o papel da poesía e o seu espazo nas nosas vidas, na procura dunha reflexión sobre o galego a través da nosa literatura e dos nosos autores.\nA "Ronda poética" na web da Compañía Femme Fatale


Chousa da Alcandra: Mercados\nPero que cordo e axuizado es. As túas paixases agora húmidas zumegan bo sentido.\nÉ certo que haberá quen saque tallada do rio revolto.\n02:13 do 1 de decembro de 2010\nHai demasiada auga. Demasiado revolta. Vou ensinar aos meus cans a que lle traben o cu os pescadores (non van dar feito). Os condenados non van con cana, xa levan rede.\n07:44 do 1 de decembro de 2010\nEn bonanza saiuche moito afluente e craro, agora temos todos a auga o pescozo.\npd. ¡¡ O couto ten unha medida cuase excelente!!!!\n08:46 do 1 de decembro de 2010\nVaya, Chousa, no tengo opinión de este tema. Bueno lo que dices parece que tiene sentido, así que me subo al carro de tu pensamiento :)))\nEso sí, as troitas gustanme moito.\nO teu post levará unha carga retranqueira quenindiola, pero como eu vivo nunha especie de limbo\n(que seica xa non existe),\nQuédome coa paisaxe da túa preciosa foto,\n-que espero que tarden moito en cobrar por disfrutala, que todo chegará-.\nDe momento ampliar a foto e imaxinar que ando por ese camiño escoitando o burbullo do río, non ten prezo.\nBuscando en google onde era Corgo (pido perdón pola miña ignorancia), atopei unha páxina dun que seica é dalí,\nque propón un slogan:\nPara comer, Lugo; para follar, Corgo\naludindo á gran cantidade e calidade de puticlubs que hai nese pobo.\n(Eu non che vou preguntar que facías tí en Corgo, que son moi discreta)\n10:51 do 1 de decembro de 2010\nEu estou por passar a acçom directa e exprópriar directamente :D Sem mancar a ninguem mas exprópriar...\n11:25 do 1 de decembro de 2010\na cousa está que arde, da medo, en verdade.\n12:16 do 1 de decembro de 2010\nRío revolto, a xogo ca situación xeral.\nManda carallo, que todo se pega (non fai falta a fermosura, témola por doquier)\n13:14 do 1 de decembro de 2010\nParéceme ben que se fagan cotos e que se vixile as medidas, depende de nós que a natureza non se resinta como a economía, tampouco é tan difícil, só se trata de vixiar ós que non fan caso de rien de rien. Biquiños\n16:35 do 1 de decembro de 2010\nBueno, polo menos sabemos que a talla está garantizada en 17 cms por moitos recortes que nos sobreveñan ainda podemos ir aguantado un chisquiño...\n17:18 do 1 de decembro de 2010\nUn levísimo inciso para matizar que o lugar do Corgo que aparece na foto está ubicado no Concello de Antas de Ulla, na comarca da Ulloa. Nada que ver co Concello de O Corgo.\nClaro que, coas medidas ás que alude o cartel (que parece que teñen certo aprezo), e espesura vexetal atraínte e agradable, pode ser un excelente lugar para practicar unha morea de actividades lúdico-festivas, entre as que se poden engadir a comida...\n17:59 do 1 de decembro de 2010\nEu voto polos novos caneiros!!! Morrerei se me privan dos espazos abertos...\n18:03 do 1 de decembro de 2010\nCando te pos en plan analista pareces un contertulio serio das canles televisivas. E véjote chamando a calma moito. Empezas a valer para uma incursion politica.Tem coidadinho que logo che van facer propostas. E por ese lado son sempre deshonestas.\n20:24 do 1 de decembro de 2010\nVostede ben fala, pero, quen llelo explica aos que xa están coa saliva na boca pensando que as ocasións as pintan calvas.\n20:31 do 1 de decembro de 2010\nEu creo que son outros os que levan a auga emáis opeixe e cobran por mirarmos dende a varanda.\nActividade lúdico-festiva a engadir: xogar ao teto.\n21:57 do 1 de decembro de 2010\nY no solo eso, es que contra la naturaleza no se puede pelear...\n23:10 do 1 de decembro de 2010\nafogadiños que andamos, gracias que esta terra aguanta ben as augas torrenciais e as humidades perpetuas, que remedio.\nApertas dende a friaxe.\n14:00 do 2 de decembro de 2010\nPosso asinar contigo?\n18:15 do 2 de decembro de 2010\nAínda que non o pareza, as augas turvas sempre acaban pasando.\nNaturalmente, o río revolto sempre é ganancia de pescadores; non hai máis que ler as páxinas de economía de calquera xornal.\nTiveron neve por Antas?\n20:51 do 2 de decembro de 2010\nCando te pos serio pareces mui serio. Non entendo de bolsa nin de economia nin das normas que dis, pero gústame moito ese lugar que sale na foto. Paréceme un sitio moi axeitado para os trasnos. Dirás a ruta para poñer no GPS?\n22:12 do 2 de decembro de 2010\nai, enganeime de localización?, xa dicia eu que se desviaba un pouco o teu rio Ulla!\nboa noite, [que non neve por tí, e teñas o corazón quentiño]\n22:42 do 2 de decembro de 2010\nAmigo Chousa, coma sempre, moi agudo. Claro que andamos fastiadiados con estes pescadores de río avolto! Pouco podemos facer por contelos. Gustaríame ter eses cans que cita Mª Jesús Paradela para trabalos e escorrentalos. Pero dubido que haxa os cans axeitados.\nPor outra banda, o teu discurso vai gañando cada día en abstracción e imaxes.\nFermosa a paisaxe dese lugar do Ulla, cuxos muíños e aseradoiro quero ir algún día visitar. Estivo simpática a aportación de Zeltia e atúa conseguinte aclaración, non vai ser!\n14:16 do 3 de decembro de 2010\nSabías que crise en chinés é sinónimo de oportunidade?\nA nó que nos dean a oportunidade de disfrutar deses 17 cm.\n15:08 do 3 de decembro de 2010\nVeño tarde,mais o importante é que cheguei,jeje\nDe cotos non teño puñetera idea, polo que te deixo un bico.\nZeltia é moito Zéltia, que bon o dos puticlubs, que facías ti en Corgo? jajajaja\n19:22 do 3 de decembro de 2010\nO muiño do corgo e un lugar ben bonito e dende logo moito menos estresante que a bolsa de Madrid.\nHai moito mensaxe nesta entrada, así que eu voume polas ramas e quedome cos 17 centimetros tamen hahaha (supoño que se poden pescar de mais medida, o que esta prohibido e collelas mais pezqueñinas, non é?\n23:59 do 3 de decembro de 2010\nMoi ben fiadiño o relato , aínda que tiven que lelo varias veces, porque non é unha materia que domine nin moito menos. Claro que haberá pescadores que lle quiten tallada, pero penso que despois dunha riada o río volverá o seu cauce- iso espero-\nQuédome como lugar,con ese verde que tanto me enche.\nNo meu pobo tamén hai paisaxes así de fermosas.\nQue pases unha boa ponte. bicos.\n23:55 do 4 de decembro de 2010\nSe non me esquece, traerei unha imaxe deste magnífico recanto ullán na explosión da primaVera. Xa veredes como cotizan os verdes intensos misturados coa floración imperante.\nPara elo, manteremos a río no seu cauce e deixaremos que a ponte se molle unicamente coa auga da choiva.\n(E que disfrute da ponte vacacional quen a teña. Aínda que sexa controlador-a!)\n19:25 do 5 de decembro de 2010\nDicen que a río revuelto, ganancia de pescadores, y los ríos andan ahora todos muy revueltos.\n23:12 do 5 de decembro de 2010\nDiormío! Dezasete centímetros? Espero que non sexa o tamaño mínimo da miñoca!\n19:30 do 6 de decembro de 2010\nNon, Sun: é o tamaño da cana!\n21:47 do 6 de decembro de 2010